जिले में सुरक्षा व्यवस्था को लेकर अलर्ट हुई पुलिस
हाईवे, बस स्टैंड और रेलवे स्टेशन, लाॅज, सराय आदि पर विशेष निगाह
भास्कर संवाददाता|हरदा
गुजरते साल की विदाई और त्यौहारों के मद्देनजर पुलिस प्रशासन जिले में सुरक्षा को लेकर अौर भी चौकस हो गया है। जिले से गुजरने वाली नेशनल व स्टेट हाईवे की सीमाएं, बस स्टैंड और रेलवे स्टेशन, लाॅज, सराय आदि पर विशेष निगाह रखी जा रही है। प्रतिबंधित आतंकी संगठन सिमी व आईएसआई की संदिग्ध गतिविधियों को लेकर भी पुलिस बेहद सतर्क है।
पुलिस अधीक्षक प्रेमबाबू शर्मा ने बताया त्यौहार व साल की विदाई के मद्देनजर लोगों की शहर में आवाजाही होती है। पड़ोसी जिले खंडवा में पहले सिमी आतंकी संगठन की गतिविधियां होती रहती है। इस लिहाज से भी पुलिस व हमारी खुफिया एजेंसी सक्रिय है। हर शहर में हर संदिग्ध व्यक्ति व संभावित स्थलों पर चौबीसों घंटे नजर रखे हुए हैं। अभी तक कोई ऐसा मामला सामने नहीं आया है। शहर में पुलिस लगातार गश्त कर रही है। पिछले दिनों हुई चोरियों के मामले में भी पुलिस इस समय सतर्क है।
hin_Deva bho_Deva bho_Deva hin_Deva hin_Deva